A PÁLYÁZÓ INTÉZMÉNY NYILATKOZATA

(Intézmény neve) a Nyilatkozat aláírásával a pályázó vállalja az alábbi kötelezettségeket, illetve nyilatkozik az alábbi feltételek teljesüléséről:

* a pályázó képviselője teljes körűen jogosult a pályázó szervezet képviseletére;
* a pályázó megismerte, tudomásul vette és maradéktalanul teljesíti a pályázati felhívásban és a jogszabályokban foglalt, rá vonatkozó kötelezettségeket;
* a pályázó vállalja, hogy a Stipendium Hungaricum működési kódexben megfogalmazott alapelvekkel összhangban és az SH stratégiai irányok 2024-2028 dokumentumban kijelölt prioritások megvalósítására törekedve valósítja meg nemzetköziesítési tevékenységeit, beleértve a Stipendium Hungaricum, a Diaszpóra Felsőoktatási Ösztöndíjprogram és a Stipendium Hungaricum sport Ösztöndíjprogram intézményi koordinációját;
* a pályázó szervezet nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban
* a pályázó megfelel az Áht. 50. § (1) bekezdésében meghatározott követelményeknek;
* a pályázó intézmény képviselője rendelkezik azokkal a pénzügyi eszközökkel és szervezeti feltételekkel, amelyek a pályázatban tervezett projekt megvalósításához szükségesek;
* a pályázó felelősséget vállal azért, hogy a benyújtott pályázati űrlapon és mellékleteiben feltüntetett adatok teljes körűek, valódiak és hitelesek, az abban tett nyilatkozatok a valóságnak megfelelnek;
* a pályázó megfelel a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) 14. §-ában foglaltaknak;
* a pályázó a pályázati felhívásban, valamint a vonatkozó jogszabályokban foglalt feltételeket, kikötéseket, és korlátozásokat magára és az általa képviselt szervezetre nézve kötelező érvényűnek ismeri el, illetve kijelenti, hogy az abban foglalt feltételeknek és kikötéseknek az általa képviselt szervezet és a pályázatban bemutatott projekt megfelel, továbbá biztosítja, hogy a támogatási jogviszony fennállásának teljes időtartama alatt megfeleljen;
* a pályázó eleget tesz a program dokumentumaiban (pályázati felhívás és annak mellékletei, működési szabályzat és végrehajtási útmutató) előírt bejelentési tájékoztatási, nyilatkozattételi, adatszolgáltatási, ellenőrzéstűrési és egyéb kötelezettségeknek;
* a pályázó vállalja, hogy a projekt megvalósítása során együttműködik a végrehajtásban résztvevő intézményekkel, az ellenőrzésre jogosult egyéb szervekkel;
* a pályázó megismerte az elektronikus kapcsolattartásra vonatkozó szabályokat és információkat, hivatalosnak és hitelesnek ismeri el az ilyen formában történő közléseket;
* a pályázóval szemben egyéb, támogathatóságot kizáró ok nem áll fenn;
* a pályázati űrlaphoz mellékelt okiratok másolatai az eredeti példányokkal mindenben megegyeznek és a projektgazda, illetve a projektpartner iratmegőrzési helyén rendelkezésre állnak.

Pályázó tudomásul veszi, hogy:

* a szervezet, melyet képvisel nem részesülhet támogatásban és a kapott támogatás visszafizetésére kötelezhető, ha a fenti nyilatkozatok valótlannak bizonyulnak vagy a következő körülmények bármelyike felmerül:
* érdekütközés alanyává válik az intézmény (családi, személyi, politikai vagy gazdasági érdekközösség fennforgása esetén olyan szervezettel vagy személyekkel, akiknek közvetlen vagy közvetett befolyása van a támogatási döntésre);
* hamisan tájékoztatja a program lebonyolítóját;
* elmulasztotta az igényelt információk átadását.

A pályázó kifejezi szándékát, hogy kíván fogadni ösztöndíjas hallgatókat a Stipendium Hungaricum, a Diaszpóra Felsőoktatási Ösztöndíjprogram és a Stipendium Hungaricum sport Ösztöndíjprogram keretében a 2025/2026, 2026/2027 és a 20207/2028-as tanévre.

Amennyiben a pályázat támogatást nyer, a program lebonyolítójának jogában áll közzétenni az intézmény nevét és címét, a támogatás tárgyát és összegét.

A pályázó intézmény hivatalos képviselőjének

|  |  |  |  |
| --- | --- | --- | --- |
| **neve** | **beosztása** | **aláírása** | **P.H.** |
|  |  |  |  |
|  |  |  |  |
|  |  |  |  |

Kelt: